open-index/open-wikipedia-markdown huggingface dataset:
Pensassiepot (suku)

**Pensassiepot** (*Peneothello*) on pensassieppojen heimoon kuuluva varpuslintusuku. Pensassieppojen sukuun kuuluu BirdLifen mukaan 5 lajia.

## Pensassieppoihin kuuluvia lajeja
* Mangrovesieppo (*Peneothello pulverulenta*)
* Nokipensassieppo (*Peneothello cyanus*)
* Pikkupensassieppo (*Peneothello bimaculata*)
* Savupensassieppo (*Peneothello cryptoleuca*)
* Vuoripensassieppo (*Peneothello sigillata*)

## Lähteet

## Aiheesta muualla
*ITIS: Peneothello
Fram (laiva)

**Fram** ("Eteenpäin") on norjalainen, naparetkillä käytetty kuunarilaiva. Colin Archerin suunnittelema laiva rakennettiin Fridtjof Nansenin käyttöön pohjoisnaparetkelle. Vuosina 1893–1896 se ajelehti jään mukana Pohjoisella jäämerellä. Vuosina 1910–1912 laiva oli Roald Amundsenin käytössä retkellä Etelämantereelle. Nykyään se on esillä Fram-museossa Oslossa, Norjassa.

Yleiset ominaisuudet: 
* Uppouma: 408 tonnia
* Pituus: 39 m
* Leveys: 10 m
* Kone: Triplen höyrykone 320 hv (164 kW)

## Aiheesta muualla

*Fram-museon sivut
Ruvuma

**Ruvuma** eli **Rovuma** () on Intian valtamereen laskeva joki Afrikassa, joka virtaa 650 kilometrin matkan Tansanian ja Mosambikin rajalla. Joen kokonaispituus on 760 kilometriä (800&nbsp;km). Joen valuma-alue kattaa 155&nbsp;500 neliökilometriä.

Joen ylittävää siltaa on suunniteltu 1970-luvulta alkaen, ja sen rakennustyöt alkoivat vihdoin vuonna 2005. Sillan on arvioitu valmistuvan vuoden 2009 loppupuolella.


Ruvuma River basin map OSM.png|Ruvuman valuma-alue: tärkeimmät sivujoet ja maaston topografia.
Unity Bridge.jpg|Silta joen yli.

## Lähteet
Saiturin joulu (vuoden 2009 elokuva)

**Saiturin joulu** (*A Christmas Carol*) on vuonna 2009 ensi-iltansa saanut elokuvaversio Charles Dickensin joulutarinasta (1843). Filmin on kirjoittanut ja ohjannut Robert Zemeckis ja pääosassa Jim Carrey tekee kuutoisroolin Ebenezer Scroogena niin nuorena, keski-ikäisenä kuin vanhanakin, jonka lisäksi Carrey esittää kolmea Scroogea vainoavaa henkeä.

## Lähteet

## Aiheesta muualla
* Disney's official ''A Christmas Carol'' minisite
* 
* A Christmas Carol/Big Cartoon DataBase
* ''A Christmas Carol'' at Rotten Tomatoes
* ''A Christmas Carol'' (MetaCritic) 
* ''A Christmas Carol'' at Box Office Mojo
Korpraalisiepot

**Korpraalisiepot** (*Poecilodryas*) on pensassieppojen heimoon kuuluva varpuslintusuku. Korpraalisieppojen sukuun kuuluu BirdLifen mukaan 4 lajia. Osassa lähteistä sukuun on sijoitettu 5 lajia.

## Korpraalisieppoihin kuuluvia lajeja
* Korpraalisieppo (*Poecilodryas brachyura*)
* Pikkukorpraalisieppo (*Poecilodryas hypoleuca*)
* Rusokylkisieppo (*Poecilodryas cerviniventris*)
* Valkokulmasieppo (*Poecilodryas superciliosa*)

## Lähteet

## Aiheesta muualla
*ITIS: Poecilodryas
Arktisen upeeta

**Arktisen Upeeta** on pohjoismaisen elokuvan festivaali, jonka on järjestänyt vuodesta 1999 lähtien Jyväskylässä Nordic Glory r.y. Nykyistä festivaalia edelsi vuonna 1997 pidetty Nordic Glory Festival, joka keskittyi pohjoismaisten naisohjaajien tuotantoon. Vuosina 1999-2007 festivaaleilla järjestettiin vuotuinen kilpailu kotimaisille naisohjaajille. Vuonna 2008kilpailu avattiin miesohjaajille, samalla kun se jaettiin opiskelija- ja ammattilaistuotantojen sarjoihin. Edellisen kerran tapahtuma järjestettiin Kampus Kinossa Jyväskylässä 10.-13. helmikuuta 2011. Vuonna 2010 festivaalia ei järjestetty, koska tapahtuma siirtyi marraskuulta helmikuulle.

## Palkitut elokuvat 1997 (Nordic Glory Festival)
### Pohjoismaisten naisohjaajien kilpailu

## Palkitut elokuvat 2002-2007

### Kotimaisten naisohjaajien kilpailu

Lisäksi vuonna 2005 jaettiin Teemu Mäki -palkinto elokuvalle *Kotimaan uutisia* (Marjo Viitala).

## Palkitut elokuvat 2008-
### Ammattilaistuotantojen sarja

### Opiskelijatöiden sarja

### Yleisöäänestyksen voittajat

## Lähteet
* Keskisuomalainen 16.2.1997, 18.11.2002, 20.11.2006, 19.11.2007
* *Arktisen Upeeta* -festivaaliohjelmat ja -tiedotteet 1999-2009

### Viitteet

## Aiheesta muualla
* Arktisen Upeeta -festivaalin sivut
Valkonaamasiepot

**Valkonaamasiepot** (*Tregellasia*) on pensassieppojen heimoon kuuluva varpuslintusuku. Valkonaamasieppojen sukuun kuuluu BirdLifen mukaan kaksi lajia.

## Valkonaamasieppoihin kuuluvia lajeja
* Kermasieppo (*Tregellasia capito*)
* Valkonaamasieppo (*Tregellasia leucops*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Tregellasia
Nummenmäen Näyttämö

**Nummenmäen Näyttämö** on Turun Nummenmäellä toimiva harrastajateatteri. Teatteri on perustettu vuonna 1924. 

## Ohjelmistoa

* **2005**: Vain yhtä sinulta pyysin (kantaesitys), Kiljusen herrasväki
* **2006**: Lesket, Aina joku eksyy
* **2007**: Mummun saappaassa soi fox, Yrjänä Mäyräjärven iltalypsy (kantaesitys)
* **2008**: Pekka Töpöhäntä, Kuin tuhka tuuleen, Pikku Heidi, Virtahepo olohuoneessakin
* **2009**: Vanja-eno, Kolme iloista rosvoa, Mielinkielinliemi, Hotelli Mimosan hipiä
* **2010**: Diivat, Peppi Pitkätossu, Tuhkimo, Kirkan Lahje
* **2011**: Kreisi Galleria, Pinokkio, Piaf
* **2012**: Pelastakaa Röllimetsä, Sisko ja sen veli

## Historia
### 1920 - 1979
* **1924**: Kolmen sällin seikkailut
* **1925**: Valapatto
* **1936**: Kaikki hulluja rakkaudesta, Luonnonlapsia, Punainen viiva
* **1948**: Viktoria ja hänen husaarinsa, Yö ja päivä, Susiparvessa
* **1952**: Mustalaismanja
* **1953**: Suotorpan tyttö, Kotityranni
* **1956**: Hevospaimen
* **1973**: Justiina
* **1979**: Susipari 
## Aiheesta muualla
*Viralliset kotisivut 
## Lähteet
*http://www.nummenmaennayttamo.fi/
Niassan suojelualue

**Niassan suojelualue** on luonnonsuojelualue Mosambikin pohjoisosassa, Niassan ja Cabo Delgadon maakunnissa. Sen pinta-ala on 42&nbsp;000 neliökilometriä, joten se on Mosambikin laajin suojelualue. Alue on perustettu vuonna 1954, ennen Mosambikin itsenäistymistä. Se rappioutui ja hylättiin levottomuuksien aikana 1970- ja 1980-luvuilla, mutta perustettiin uudelleen vuonna 1992.

Alueen maisemasta suurin osa on miombo-savannia. Jokivarsilla ja vuorten ja *inselberg-*kukkuloiden rinteillä kasvaa metsälaikkuja.

Useimmat Mosambikin elefantit, puhvelit ja seeprat elävät tällä alueella. Siellä on myös joitakin leijonia ja leopardeja.  Niassan alueella elää 450 yksilön populaatio erittäin uhanalaisia hyeenakoiria Vuonna 2002 ilmalaskennoista havaittiin yli 12 000 elefanttia, 9 000 mustahevosantilooppia ja useita tuhansia puhveleita. Gnuulla on alalaji, jota tavataan vain tällä alueella, ja impalan ja seepran alalajit ovat muualla harvinaisia.  

## Lähteet
Gorongosan kansallispuisto

**Gorongosan kansallispuisto** on kansallispuisto Mosambikin keskiosassa, Itä-Afrikan Itä-Afrikan hautavajoaman eteläpäässä. Puiston pinta-ala on  3&nbsp;770 neliökilometriä, ja se on osa Sofalan maakuntaa.

Ensimmäiset ponnistukset alueen suojelemiseksi tehtiin jo 1920-luvulla, jolloin Mozambique Company rajoitti alueen käyttöä muiden kuin komppanian johdon ja vieraiden metsästysalueena. Virallinen kansallispuisto siitä tuli vuonna 1960.

Gorongosan alueesta noin kaksi kolmasosaa on savannia, 14&nbsp;% metsää ja loput ruohikkoa, josta noin viidennes on tulvavesien alla lähes koko vuoden.

Puistossa oli ennen Mosambikin sisällissotaa noin 2&nbsp;200 norsua, sisällissodan jälkeen vuonna 1994 niitä löydettiin enää sata. Vuoteen 2008 mennessä määrä oli noussut jo kolmeensataan. Puistoon istutetaan myös naapurimaista tuotuja yksilöitä.

Osassa kansallispuistoa viljellään muun muassa kahvipensasta yhdessä muiden satokasvien kuten banaanin, ananaksen ja piri piri -chilipaprikan kanssa. Hanketta seuraavan pienkahviyhtiön mukaan kansallispuistossa toteutetun Carr-säätiön koeviljelyn tarkoituksena on tutkia, voiko kahvipensaita yhdessä muiden kasvien kanssa käyttää metsittymisen (metsän ennallistamisen) keinona samalla tuottaen tuloja hankkeeseen investoineille sadoille paikallisille maanviljelijöille niin, ettei heillä olisi tarvetta hakata ja polttaa metsää perinteisellä tavalla maanviljelyä varten.

## Lähteet
Peukaloiskertut

**Peukaloiskertut** (*Microbates*) on sääskikerttujen heimoon kuuluva varpuslintusuku. Peukaloiskerttujen sukuun kuuluu BirdLifen mukaan kaksi lajia.

## Peukaloiskerttuihin kuuluvia lajeja
* Peukaloiskerttu (*Microbates collaris*)
* Ruskopeukaloiskerttu (*Microbates cinereiventris*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Microbates
Megafoni (verkkolehti)

**Megafoni** oli vuosina 2000–2012 ilmestynyt suomalainen lehti, joka käsitteli yhteiskunnallisia aiheita, kuten työelämää ja sosiaalipolitiikkaa. Megafoni julisti olevansa ”ideologioihin sitoutumaton” julkaisu, joka pyrki esittämään ”rajoja rikkovia näkökulmia ajankohtaisiin aiheisiin”. Lehden tarkoituksena oli tuottaa yhteiskunnallista teoriaa ja keskustella vaihtoehdoista kapitalistiselle yhteiskunnalle. Megafoni oli puoluepoliittisesti sitoutumaton. Lehti julkaisi ennen kaikkea autonomimarxilaista ja radikaalivasemmistolaista teoriaa. 

Megafonin toimitus muodostui anonyymistä yhteisöstä, eikä lehdellä ollut nimettyä päätoimittajaa. Lehden pitkäaikaisia kirjoittajia ja kääntäjiä olivat muun muassa Markus Termonen, Jukka Peltokoski, Mikko Jakonen, Eetu Viren ja Jussi Vähämäki, joista kaksi ensin mainittua toimivat lehdessä perustamisesta lopettamiseen saakka, muut lehden eri vaiheissa.

## Historia

Megafoni aloitti omakustanteena vuoden 2000 alussa ja sen edeltäjänä pidetään anarkistilehti *[[Kaurapuuro (lehti)|Kaurapuuroa]]*. Vuosien 2000-2002 ensimmäiset 5 numeroa ilmestyivät paperilla. *[[Muutoksen kevät]]* -lehdessä oli 2000-luvun alussa Megafoni-liite. 

Vuonna 2003 Megafoni muuttui taloudellisista syistä verkkolehdeksi. Asiaan vaikutti myös se, että uudet lukijat odottivat saavansa informaation ilmaiseksi internetistä. Vuonna 2009 Megafoni avasi uudet verkkosivut osoitteessa http://megafoni.org. Siihen saakka sivut olivat toimineet osoitteessa http://megafoni.kulma.net, jonne vanhat sivut jäivät myös arkistoksi. Uusi Megafoni muuttui myös verkkojulkaisusta teemanumeroiksi, jotka julkaistiin myös pdf-muodossa. 

Uuden Megafonin ensimmäisen numeron teemana oli *"Päätös"* Vuoden 2009 kakkosnumeron teemana oli ''"Tutkimus"''. Vuoden 2009 kolmas numero käsitteli teemaa *"Kriisi"*. Vuonna 2010 Megafoni ilmestyi kaksi kertaa ja sen teemoina oli ensin *"vasemmisto"* ja sitten *"oikeisto"*. Viimeiseksi teemanumeroksi jäi vuonna 2011 ilmestynyt *"Liike"*. Tämän jälkeen Megafonissa ilmestyi vielä sarja yksittäisiä blogauksia.  

Megafoni päätettiin lopettaa 21.11.2012. Ilmoituksessaan Megafoni kiittää ”kaikkia, jotka ovat tehneet aidon kontribuution yrityksiimme löytää ratkaisuja vallitseviin ongelmiin”. Ilmoitus toteaa myös, että ”toiminta tavoitteidemme puolesta ei ole loppunut, mutta jatkossa se saa uusia, rauhanomaisempia muotoja.” Tyyliltään ilmoitus noudatteli aseellisen järjestön rauhanilmoitusta. 

Megafonin julkaisutyyli vaihteli raskaasta yhteiskuntateoriasta itseironiseen ja humoristiseen kulttuurihäirintään. Samana päivänä, jona Megafoni lopetettiin, lehti julkisti vanhoilla sivuillaan situationististen nimimerkkien kirjoittaman tekstin kuokkavierasliikkeen paluusta Presidentinlinnalle itsenäisyyspäivänä 2012.

Vuosien 2008-2010 aikana lehdessä julkaistiin tamperelaisen taiteilijan Tapani Rytöhongan "Maammesarja" 

## Lähteet

## Aiheesta muualla
* Megafoni
* Megafonin vanhat sivut
* Teorian torvi: Kymmenvuotiaan Megafonin tekijät menivät töihin ja ärtyivät. Ylioppilaslehti 4/2009.
Limpopon kansallispuisto

**Limpopon kansallispuisto** on suojelualue Mosambikissa Gazan maakunnassa. Se avattiin vuonna 2002.

Puiston alueella elää edelleen 20&nbsp;000 ihmistä, joista noin kolmannes pyritään sijoittamaan muualle lähivuosina.

Puisto on osa hanketta, jonka tavoitteena on luoda suuri yhtenäinen alue kolmen valtion alueelle: Mosambikiin, Zimbabween ja Etelä-Afrikkaan. Koko suojelualueen tavoitekoko on 4,4 miljoonaa hehtaaria. 

Puisto on jokien halkomaa vähäsateista savannia. Mosambikin ja Etelä-Afrikan rajalla kohoavat Lebombovuoret 500 metrin korkeuteen puiston korkeimpana kohtana. Puiston alueella elää ainakin 147 nisäkäslajia, 500 lintulajia sekä vähintään 2&nbsp;000 kasvilajia. Sinne on siirretty seeproja, elefantteja ja pahkasikoja muualta.

## Lähteet
Pride & Glory

**Pride & Glory** oli vuosina 1991–1994 toiminut southern rock -yhtye, jota johti laulaja-kitaristi Zakk Wylde. Alun perin yhtye kulki nimellä Lynyrd Skynhead (tunnetun southern rock -yhtyeen Lynyrd Skynyrdin inspiroimana), mutta myöhemmin nimi muuttui muotoon Pride & Glory. Yhtye teki ainoastaan yhden albumin, vuonna 1994 julkaistun *[[Pride & Glory (albumi)|Pride & Glory]]n*, jolta julkaistiin singlet ”Losin’ Your Mind”, ”Horse Called War” ja ”Troubled Wine”, joista kaksi ensimmäistä on julkaistu myös Wylden Black Label Society -yhtyeen kokoelmalla *Kings of Damnation 98-04*. Myös kappale ”Machine Gun Man” on julkaistu Black Label Societyn kokoelmalla *Skullage*. Yhtyeen ainoasta albumista julkaistiin myös uusi versio vuonna 1999, joka sisälsi albumin lisäksi bonuslevyn sisäläten lähinnä coverkappaleita kuten esimerkiksi Black Sabbath coverin kappaleesta ”The Wizard”.

Yhtye on esiintynyt hajoamisensa jälkeen ainoastaan kerran vuonna 1998 Hollywoodissa.

Yhtyeen jälkeen Zakk Wylde julkaisi sooloalbumin *Book of Shadows* ja vuonna 1998 perusti Black Label Society -yhtyeen.

## Diskografia

### Studioalbumi

**[[Pride & Glory (albumi)|Pride & Glory]]* (1994)

### Singlet

**Losin' Your Mind* (1994)
**Horse Called War* (1994)
**Troubled Wine* (1994)

## Aiheesta muualla

*Zakk Wylden kotisivu
Dune (yhtye)

**Dune** on saksalainen yhtye, joka luokitellaan tyylilajiltaan raveen, happy hardcoreen, progressiiviseen houseen ja teknoon. Yhtye on nimetty Frank Herbertin ''Dyyni''-kirjasarjan (*Dune*) mukaan.

## Jäsenet
* Oliver Froning (1995–)
* Jens Oettrich (1995–)
* Bernd Burhoff (1995–)
* Verena von Strenge (1995–1997, 1999–2000)
* Vanessa Hörster (1997–1998)
* Tina Lacebal (1998)

## Diskografia
### Singlet
* "Hardcore Vibes" (1995)
* "Are You Ready to Fly" (1995)
* "Can't Stop Raving" (1995)
* "Rainbow to the Stars" (1996)
* "Hand in Hand" (1996)
* "Million Miles from Home" (1996)
* "Who Wants to Live Forever" (1996)
* "Nothing Compares 2 U" (1997)
* "Keep the Secret" (1997)
* "Electric Heaven" (1998)
* "One of Us" (1998)
* "Dark Side of the Moon" (1999)
* "Heaven" (ei julkaistu oikeuden määräyksen vuoksi, 2000)
* "Hardcore Vibes 2000" (2000)
* "Rainbow to the Stars 2003" (2003)

### Albumit
* *[[Dune (Dunen albumi)|Dune]]* (1995)
* *[[Expedicion]]* (1996)
* *[[Live! (Dunen albumi)|Live!]]* (1996)
* *[[Forever (Dunen albumi)|Forever]]* (1997)
* *[[Forever and Ever]]* (1998)
* *5* (ei julkaistu, 1998)
* *Reunion* (ei julkaistu oikeuden määräyksen vuoksi, 2000)
* *[[History (Dunen albumi)|History]]* (2000)

## Aiheesta muualla
* Virallinen sivusto
Sissimarkkinointi

**Sissimarkkinointi** tarkoittaa epätyypillisiä markkinoinnin keinoja, jotka tuottavat hyviä tuloksia pienin panoksin. Sissimarkkinoinnin tunnusmerkkeinä pidetään usein luovuutta, ketteryyttä, mielikuvituksellisuutta, edullisuutta ja tuloksellisuutta. Vahvimpia vaikutuksen keinoja on Internet ja markkinoinnin saama mediahuomio. 

Netissä sissimarkkinointi hyödyntää usein sosiaalista mediaa, äänestyssivustoja ja muita yhteisöllisiä verkkopalveluita.

Sissimarkkinoinnin ydin on "Wow-efekti". Siinä missä tavallinen markkinointi voi olla hyvinkin varovaista, sissimarkkinointi pyrkii pysäyttämään, säväyttämään tai muuten herättämään tunteita – joko positiivisia tai negatiivisia. Voimakkaiden tunteiden herättäminen saa helpommin toivotun reaktion aikaiseksi, joko toiminnan tai ostoksen, kuin tavallinen varovainen lähestyminen. Näkyvimpiä esimerkkejä Suomessa on ollut muun muassa bussipysäkillä olleita valtavia kuvia teuraseläimistä, jotka häiritsivät useita jalankulkijoita. Mainoksen tilaaja teki näyttävän eleen mainoskampanjan keskeyttämisestä, josta Helsingin Sanomat uutisoivat. Näin ollen bussipysäkkimainos sai isomman näkyvyyden Helsingin Sanomien sivuilla ja keskustelupalstoilla, kuin mitä kampanja olisi muuten saanut, jos organisaatio olisi vain kaikessa hiljaisuudessaan jatkanut kampanjaa.  

Sissimarkkinoinnin isänä pidetään Jay Conrad Levinsonia, jonka ensimmäinen teos *Guerrilla Marketing* ilmestyi vuonna 1984. Hänen kirjojaan on julkaistu 42 kielellä ja myyty yli neljätoista miljoonaa kappaletta. Jari Parantainen on kirjoittanut sissimarkkinoinnista suomenkielisen kirjan, joka kantaa nimeä *Sissimarkkinointi*.
Jeffersonin piirikunta

**Jeffersonin piirikunta** () on kahdenkymmenenviiden yhdysvaltalaisen piirikunnan nimenä:

* Jeffersonin piirikunta Alabamassa
* Jeffersonin piirikunta Arkansasissa
* Jeffersonin piirikunta Coloradossa
* Jeffersonin piirikunta Floridassa
* Jeffersonin piirikunta Georgiassa
* Jeffersonin piirikunta Idahossa
* Jeffersonin piirikunta Illinois’ssa
* Jeffersonin piirikunta Indianassa
* Jeffersonin piirikunta Iowassa
* Jeffersonin piirikunta Kansasissa
* Jeffersonin piirikunta Kentuckyssa
* Jeffersonin piirikunta Louisianassa
* Jeffersonin piirikunta Länsi-Virginiassa
* Jeffersonin piirikunta Mississippissä
* Jeffersonin piirikunta Missourissa
* Jeffersonin piirikunta Montanassa
* Jeffersonin piirikunta Nebraskassa
* Jeffersonin piirikunta New Yorkissa
* Jeffersonin piirikunta Ohiossa
* Jeffersonin piirikunta Oklahomassa
* Jeffersonin piirikunta Oregonissa
* Jeffersonin piirikunta Pennsylvaniassa
* Jeffersonin piirikunta Tennesseessä
* Jeffersonin piirikunta Texasissa
* Jeffersonin piirikunta Washingtonissa
* Jeffersonin piirikunta Wisconsinissa.
Trabzonspor

**Trabzonspor** on jalkapalloseura Trabzonin kaupungista. Seura pelaa Turkin korkeimmalla sarjatasolla Turkin Superliigassa. Seura on voittanut Turkin Superliigan seitsemästi (1976, 1977, 1979, 1980, 1981, 1984, 2022). Turkin Cupin Trabzonspor on voittanut kahdeksasti (1977, 1978, 1984, 1992, 1995, 2003, 2004, 2010, 2020).

## Mestaruudet
***[[Turkin Superliiga]]**
1976, 1977, 1979, 1980, 1981, 1984, 2022 **(7)**

***[[Turkin Cup]]**
1977, 1978, 1984, 1992, 1995, 2003, 2004, 2010, 2020 **(9)**

***[[Turkin Super Cup]]**
1976, 1977, 1978, 1979, 1980, 1983, 1995, 2010, 2020, 2022 **(10)**

***[[Chancellor Cup]]**
1976, 1978, 1985, 1994, 1996 **(5)**

## Kokoonpano
:*Päivitetty 16. lokakuuta 2024.*

## Entisiä valmentajia

*  Shota Arveladze
*  Abdullah Avcı
*  Hans-Peter Briegel
*  Hugo Broos
*  Vahid Halilhodžić
*  Georges Leekens
*  Ersun Yanal

## Lähteet

## Aiheesta muualla

*Viralliset kotisivut
Maratit (kasvisuku)

**Maratit** eli **aitomaratit** (*Asperula*) on matarakasveihin kuuluva, noin 90 lajia käsittävä kasvisuku. Lounais-Suomessa tavataan maratteihin kuuluvaa värimarattia, joka on Suomessa rauhoitettu laji.

## Lajeja
* *[[Asperula aristata]]*
* *[[peltomaratti|Asperula arvensis]]* – peltomaratti
* *[[turkinmaratti|Asperula brevifolia]]* – turkinmaratti
* *[[Asperula crassifolia]]*
* *[[etelänmaratti|Asperula cynanchica]]* – etelänmaratti
* *[[Asperula galioides]]*
* *[[Asperula glauca]]*
* *[[Asperula glomerata]]*
* *[[aromaratti|Asperula graveolens]]* – aromaratti
* *[[Asperula laevigata]]*
* *[[Asperula lilaciflora]]*
* *[[Asperula nitida]]*
* *[[Asperula oppositifolia]]*
* *[[sinimaratti|Asperula orientalis]]* – sinimaratti
* *[[Asperula paui]]*
* *[[Asperula pseudochlorantha]]*
* *[[Asperula purpurea]]*
* *[[Asperula stricta]]*
* *[[Asperula supina]]*
* *[[Asperula taurina]]*
* *[[Asperula taygetea]]*
* *[[värimaratti|Asperula tinctoria]]* – värimaratti

## Lähteet

## Aiheesta muualla
* Suomen Lajitietokeskus: Maratit (aitomaratit) – ''Asperula''
* Funet: Maratit (''Asperula'')
* ITIS: ''Asperula'' 
* United States Department of Agriculture (USDA): ''Asperula'' 
* Flora of China: ''Asperula''
Antal Reguly

**Antal Reguly** (1819–1858) oli unkarilainen kielentutkija. Alun perin hän oli koulutukseltaan lakimies. Ollessaan opintomatkalla Tukholmassa 1839 hän tapasi A. I. Arwidssonin, ja keskusteltuaan tämän kanssa suomen ja unkarin oletetusta sukulaisuudesta hänessä heräsi halu tutkia äidinkielensä sukujuuria tarkemmin. Reguly jätti lakimiehen uran ja matkusti Suomeen opiskellakseen kieltä ja tutustuakseen kulttuuriin. Hänestä tuli Suomalaisen Kirjallisuuden Seuran ensimmäinen unkarilainen jäsen.

Suomessa ollessaan Reguly opiskeli suomen lisäksi viroa ja saamea. Suomalaisuusmies Wolmar Schildt tapasi hänet Helsingissä ja kutsui hänet useiksi kuukausiksi maalaisympäristöön, Laukaaseen. Hän kuvasi laukaalaisia sekä sanallisesti että piirroksin. Miesten arkivaatetuksena oli useimmiten patalakki, lyhyt paita, pitkät liinahousut ja niiden päällä vaipan tapainen sarkavaate. Työasuna oli sarkanuttu. Talvella pidettiin paljon vaatteita. Vuosina 1843–1846 hän matkusti Siperiaan tutkimaan hantia, mansia, maria, mordvaa ja tšuvassia. Koska Reguly kuoli varsin nuorena, suurin osa hänen keräämästään materiaalista jäi muiden julkaistavaksi. 

## Lähteet
Lumikieppi

**Lumikieppi** on lumen alla oleva nukkumispaikka, jota esimerkiksi metsäkanalinnut kuten riekko, metso ja teeri käyttävät selviytyäkseen pakkaspäivistä. Lumi eristää pakkaselta ja suojaa pedoilta, joskin suojasäällä kieppiin meno voi olla vaarallista, kun yöpakkaset jäädyttävät kiepin. Parasta lunta kieppiä varten on pehmeä ja hengittävä pakkaslumi. Lintu viettää suurimman osan päivästään lumen alla ja käy vain syömässä parin tunnin ajan. Lumettomat talvet saattavat olla lintujen talvehtimiselle haitaksi, vaikka tarkkaa tutkimustietoa asiasta ei ole.

## Lähteet
Samir Handanovič

**Samir Handanovič** (s. 14. heinäkuuta 1984 Ljubljana, Jugoslavian sosialistinen liittotasavalta) on slovenialainen uransa päättänyt jalkapallomaalivahti. Hän pelasi valtaosan urastaan Italian Serie A:ssa Udinesen ja Internazionalen joukkueissa. Hän pelasi vuosina 2004–2015 Slovenian maajoukkueessa 81 ottelua ja edusti Sloveniaa MM-kilpailuissa 2010.

## Seurajoukkueura

Handanovič siirtyi Italiaan kesällä 2004. Hän debytoi Udinesen joukkueessa marraskuussa 2004 Italian cupin ottelussa Lecceä vastaan. Toukokuussa 2005 hän pääsi Serie A:ssa kentälle 28. minuutilla korvaamaan Morgan De Sanctisin ottelussa Sampdoriaa vastaan 1–1-tasapelissä. Hän pelasi myös kahdessa seuraavassa liigaottelussa.

Vuoden 2005 lopun Handanovič vietti lainalla Trevisossa. Kevätkaudeksi 2006 hänet lainattiin Lazioon, ja seuraavaksi hänet lainasi koko kaudeksi 2006–2007 Serie B:ssä pelaava Rimini.

Kaudella 2007–2008 Handanovič nousi Udinesen ykkösmaalivahdiksi. Seuraavalla kaudella Handanovič teki lopullisen läpimurtonsa Serie A:ssa, jossa hän teki muun muassa uskomattomia pelastuksia marraskuussa 2008 ottelussa Genoaa vastaan. Hänet valittiin tämän jälkeen Serie A:n viikon tähdistökentälliseen. Viiden kauden aikana Handanovič pelasi Serie A:ssa 179 ottelua ja oli poissa vain 11 ottelusta.

Kesällä 2012 Handanovič siirtyi Internazionaleen. Hänestä tuli myös Interissä kiistaton ykkösmaalivahti ja hän pelasi seurassa 10 ensimmäisen kautensa aikana 366 Serie A -ottelua eli oli poissa vain 14 liigaottelusta. Kaudella 2022–2023 hän menetti paikkansa ykkösmaalivahtina André Onanalle ja pelasi vain 14 Serie A:n ottelua. Mestarien liigassa hän pelasi Interin maalivahtina yhteensä 26 ottelua. Vuosina 2019–2023 Handanovič toimi myös Interin kapteenina.

Heinäkuussa 2023 Inter ilmoitti, ettei Handanovič jatka seurassa enää seuraavalla kaudella. Handanovič saavutti Interissä Italian mestaruuden kaudella 2020–2021 ja voitti seurassa myös kaksi Italian cupia sekä kaksi Italian supercupia. Yhteensä Handanovič pelasi Interissä 11 kauden aikana 455 ottelua.

Syyskuussa 2023 Handanovič lopetti ammattilaisuransa.

## Maajoukkueura

Handanovič pelasi pitkään Slovenian maajoukkueen ykkösmaalivahtina. Hän debytoi maajoukkueessa marraskuussa 2004 Slovakiaa vastaan 0–0-tasapelissä. Hän on pelannut Slovenian paidassa vuoden 2006 MM-kisojen ja 2008 EM-kisojen karsinnoissa. Vuoden 2010 MM-kisojen karsinnoissa Slovenia eteni jatkokarsintoihin Venäjää vastaan ja lopulta itse kisoihin Handanovičin torjuessa maalilla.

Marraskuussa 2015 Handanovič ilmoitti päättävänsä maajoukkueuransa.

## Muuta
Handanovičin serkku Jasmin Handanovič on myös jalkapallomaalivahti.

## Lähteet
Quirimbas

**Quirimbas** on saariryhmä Mosambikin rannikolla Intian valtameressä. Se muodostuu 31 saaresta, jotka ulottuvat Cabo Delgadon pohjoiskärjestä noin 400 km päähän etelään lähelle Pembaa. Saariryhmä on ollut ehdokkaana Unescon maailmanperintökohteeksi. 11 eteläisintä saarta, joita ympäröivät mangrovemetsät, muodostavat Quirimbasin kansallispuiston.

Saarilla ja niitä ympäröivillä koralliriutoilla on monipuolinen eläimistö. Ryhävalaat tulevat syviin salmiin elokuusta lokakuuhun, mangrovemetsissä on merikotkia ja kilpikonnat munivat rantahietikoille.

Saaristossa on kalastajayhteisö, ja turismi sinne on alkamassa.

## Lähteet
Karjaan vaakuna

**Karjaan vaakuna** oli Karjaan kaupungin tunnus. Vaakunan linnantornit symboloivat vanhan Karjaan emäpitäjän alueella sijainneisiin kolmeen linnaan: Raaseporiin, Junkarsborgiin ja Grabbackaan. Virta viittaa Mustionjokeen, joka toimi muinoin tärkeänä kulkureittinä Hämeen suuntaan. Ratas kuvastaa kaupungin liikenteellistä asemaa rautateiden solmukohtana viitaten samalla alueen teollisuuteen. Samat aiheet toistuivat myös Karjaan maalaiskunnan vaakunassa.

Vaakunan selitys kuuluu seuraavasti: ”Sinisessä kilvessä kultainen kolmitorninen linna hopeavuorella, joka ulottuu kilven alareunaan saakka. Vuoressa on poikittain juokseva virta, sen alla sinisessä ympyrässä kuusipuolainen kultaratas.” Vaakunan on suunnitellut Hilding Ekelund, ja tasavallan presidentti Risto Ryti vahvisti vaakunan käyttöön 23. heinäkuuta 1943. Karjaan vaakuna oli Rovaniemen vaakunan jälkeen toinen Suomen kauppaloille vahvistetuista vaakunoista ennen niiden yleistymistä vuoden 1949 kunnanvaakunalain myötä.

Vaakuna jäi epäviralliseksi kotiseutuvaakunaksi 2009, kun Karjaa, Tammisaari ja Pohja yhdistyivät Raaseporin kaupungiksi.

## Lähteet
* 
*
Marcus Claudius Marcellus

**Marcus Claudius Marcellus** (n. 268–208 eaa. lähellä Venusiaa) oli roomalainen sotapäällikkö ja Hannibalin tärkeä vastustaja. Marcellus valtasi toisessa puunilaissodassa (218–201 eaa.) Syrakusan. Hän toimi konsulina viidesti. Marcellus muistutti monessa suhteessa Rooman varhaisia sankareita, koska hän oli luonteeltaan hurjapäinen, aggressiivinen ja nautti kaksintaisteluista.

Ensimmäisen konsulikautensa aikana 222 eaa. Marcellus taisteli insubreja vastaan Gallia cisalpinassa ja saavutti *[[spolia opima]]n* kolmatta ja viimeistä kertaa Rooman historiassa. Hän vapautti roomalaisten kanssa liitoutuneen Clastidiumin kylän insubrien piirityksestä ja valtasi myöhemmin Mediolanumin. Clastidiumin taistelussa Marcellus surmasi gallien kuninkaan Britomaruksen saadakseen tämän käyttämän rintahaarniskan itselleen. Vuonna 216 eaa. Rooman hävittyä Cannaessa hän komensi armeijan jäännöksiä Canusiumissa ja pelasti Nolan ja eteläisen Campanian Hannibalilta. Marcellus valittiin konsuliksi Lucius Postumius Albinuksen tilalle, mutta, kun hän otti tehtävänsä vastaan maaliskuun 15. päivänä 215 eaa., valinta julistettiin pätemättömäksi huonojen enteiden perusteella. Seuraavana vuonna Marcellus kuitenkin valittiin uudelleen. Hän oli tuolloin 57-vuotias. Vuosina 214–211 eaa. Marcellus oli konsulina kolmatta kertaa palvellen Sisiliassa. Hän hyökkäsi Leontinoihin ja valtasi Syrakusan kahden vuoden piirityksen jälkeen. Hänen joukkonsa surmasivat tiedemies Arkhimedeen kaupungin valtauksen yhteydessä. Marcellius ryösti kaupungin ja toi sen aarteet Roomaan. Palkinnoksi Syrakusan valtauksesta hänelle suotiin *[[ovatio]]*, jossa juhlan kohde ratsasti hevosella kulkueen kärjessä. Marcellus oli konsulina jälleen 210 eaa. vallaten Salapian Apuliassa, joka oli kapinoinut liittyen Hannibaliin. Vuonna 209 eaa. hän taisteli ratkaisemattomaan päättyneen taistelun Hannibalia vastaan Venusiassa. Hän sai surmansa väijytyksessä viidennellä konsulikaudellaan 208 eaa. ollessaan 220 ratsumiehen kokoisen osaston kanssa tiedustelemassa Hannibalin armeijan asemia leirien välisessä maastossa. Osasto ratsasti ansaan, jonka Hannibal oli asettanut kukkulalle arvellen, että roomalaiset saattaisivat yrittää vallata sen. Marcellus kuoli väijytyksestä seuranneessa kaksintaistelussa.

## Lähteet
HK Lipetsk

**HK Lipetsk** () on venäläinen jääkiekkojoukkue Länsi-Venäjältä Lipetskistä, Lipetskin alueelta. Seura pelaa tällä hetkellä maan kolmanneksi korkeimmalla sarjatasolla Venäjän jääkiekkoliigassa, sen läntisessä divisioonassa.

## Historia

Lipetskin nykyinen jääkiekkoseura perustettiin vuonna 1979 nimellä *Metallurg Lipetsk* ja se liittyi Pervaja Ligaan. Seuraavana vuonna nimeksi vaihtui *Traktor Lipetsk*. Seura jatkoi Pervaja Ligassa Neuvostoliiton kaaduttuakin ja vuonna 1995 seura nykyisellä nimellään *HK Lipetsk* nousi Venäjän toiselle sarjatasolle Vysšaja Ligaan.

HK Lipetsk voitti Vysšaja Ligan mestaruudeen vuonna 1998 ja nousi Venäjän superliigaan. Seura pelasi superliigassa kaudet 1998–1999 ja 1999–2000, minkä jälkeen se putosi takaisin Vysšaja Ligaan. HK Lipetsk vietti Pervaja Liga -kautta 2006–2007 lukuun ottamatta 2000-luvun Vysšaja Ligassa.

Sarjatason uudelleenjärjestelyiden vuoksi HK Lipetsk joutui pudottautumaan Pervaja Ligaan vuonna 2010. Pervaja Liga lakkautettiin kauden jälkeen, ja HK Lipetsk jatkoi uudella kolmennalla sarjatasolla Venäjän jääkiekkoliigassa. Kaudeksi 2013-2014 joukkue siirtyy pelaamaan toiseksi korkeimmalle sarjatasolle VHLään.

## Aiheesta muualla
*Seuran kotisivut
Rosita

**Rosita** on naisen etunimi, Rosa-nimen alkujaan espanjalainen muunnelma. Suomessa nimi Rosita on vuoden 2019 loppuun mennessä annettu 803 naiselle ja muutamalle miehelle. Suomen ruotsinkielisen kalenterin mukaan Rositan nimipäivä on 4. toukokuuta.

## Tunnettuja Rositoja

* Rosita Reijnhout (s. 2004), alankomaalainen maantiepyöräilijä
* Rosita Renard (1894–1949), chileläinen pianisti
* Rosita Runegrund (s. 1947), ruotsalainen poliitikko
* Rosita Serrano (1917–1997), chileläinen laulaja

## Kuvitteellisia Rositoja

* Rosita Murphy, henkilöhahmo musikaalielokuvassa *[[Rosita tanssii ja hymyilee]]*

## Lähteet
Lazăr Edeleanu

**Lazăr Edeleanu** (1861–1941) oli romanialainen kemisti. Hän syntetisoi ensimmäisenä amfetamiinin vuonna 1887.

Edeleanu syntyi Bukarestissa. Suoritettuaan kandidaatin tutkintonsa hän jatkoi kemian opintojaan Berliinissä Friedrich Wilhelm yliopistossa. Hän kehitti menetelmiä paremman polttoöljyn tislaamiseen. Työskenneltyään vuosia ulkomailla hän palasi Bukarestiin vuonna 1932.

## Lähteet
Sääskikertut (suku)

**Sääskikertut** (*Polioptila*) on sääskikerttujen heimoon kuuluva varpuslintusuku. Sääskikerttujen sukuun kuuluu BirdLifen mukaan 12 lajia. Suvun lajimäärä vaihtelee eri lähteissä.

## Sääskikerttuihin kuuluvia lajeja
* Aavikkosääskikerttu *Polioptila melanura*
* Guayanansääskikerttu *Polioptila guianensis*
* Iquitosinsääskikerttu *Polioptila clementsi*
* Kaliforniansääskikerttu *Polioptila californica*
* Kermasääskikerttu *Polioptila lactea*
* Kolumbiansääskikerttu *Polioptila schistaceigula*
* Kuubansääskikerttu *Polioptila lembeyei*
* Meksikonsääskikerttu *Polioptila nigriceps*
* Naamiosääskikerttu *Polioptila dumicola*
* Sinisääskikerttu *Polioptila caerulea*
* Sääskikerttu *Polioptila plumbea*
* Vaaleasääskikerttu *Polioptila albiloris*

## Lähteet

## Aiheesta muualla
*ITIS: Polioptila
Maremmit

**Maremmit** () on suoalueista käytetty nimitys Keski-Italiassa Tyrrhenanmeren rannikolla, Toscanassa ja Latiumissa. Alueen pinta-ala on noin 2&nbsp;600&nbsp;km². Alueen soita on kuivattu 1820-luvulta saakka ja nykyisin suurin osa on viljelykelpoista.

## Lähteet

## Aiheesta muualla
Robert Satcher

**Robert Lee Satcher, Jr.** (s. 22. syyskuuta 1965) on yhdysvaltalainen lääkäri, kemiantekniikan insinööri ja NASAn astronautti.

Satcher syntyi Hamptonissa, Virginiassa ja valmistui Denmark-Olar High Schoolista Denmarkissa, Etelä-Carolinassa vuonna 1982. Hän suoritti kemiantekniikan Bachelor of Science -tutkinnon ja tohtorintutkinnon Massachusetts Institute of Technologyssa. Seuraavaksi hän aloitti lääketieteen opinnot Harvard Medical Schoolissa ja suoritti lääketieteen tutkinnon vuonna 1994. Satcher suoritti lääketieteen jatko-opintoja Kalifornian yliopistossa Berkeleyssä 1994–2000 ja Floridan yliopistossa (ortopedinen onkologia 2000–2001). Hän on toiminut ortopedian kirurgina.

NASA valitsi Satcherin toukokuussa 2004 astronauttikoulutukseen, jonka hän suoritti helmikuussa 2006. Hän osallistui tehtäväspesialistina ensimmäiselle avaruuslennolleen, NASAn 16. marraskuuta 2009 laukaistulle avaruussukkulalennolle STS-129. Hän osallistui lennolla kahdelle avaruuskävelylle (19.11.2009, kesto 6 tuntia 37 minuuttia, ja 21.11.2009).

Satcher on naimisissa newyorkilaisen D’Juanna O. Whiten kanssa. Heillä on kaksi lasta. 


## Lähteet

## Aiheesta muualla

* NASAn elämäkerta: Robert Satcher 
* Spacefacts.de: Robert Satcher 
* Satcher Twitterissä
* Satcherin avaruussukkulalentoa STS-129 edeltänyt haastattelu  (15.10.2009)
Matti Harjuniemi

**Matti Juhani Harjuniemi** (s. 16. marraskuuta 1958 Oulu) oli Suomen Ammattiliittojen Keskusjärjestöön (SAK) kuuluvan Rakennusliiton puheenjohtaja vuosina 2004–2023. Uusi puheenjohtaja haluttiin valita nimenomaan liittokokouksessa, joten Harjuniemi valittiin tehtävään hyvissä ajoin jo toukokuussa 2003. Vuosina 1995–1999 hän toimi järjestön jaostosihteerinä ja 2000–2004 apulaisosastopäällikkönä. Puoluetaustaltaan hän on vasemmistoliittolainen. Hän istui myös SAK:n hallituksessa.

Harjuniemi on filosofian kandidaatti, joksi hän valmistui vuonna 1985 Tampereen yliopistosta. Hän on kouluttautunut myös talonrakentajaksi ja kirvesmieheksi.

Elokuussa 2009 Harjuniemi esitti valtion maarakennusyhtiö Destian yksityistämistä.

## Lähteet

## Aiheesta muualla
* Harjuniemen haastattelu vuodelta 2013, audio 53 min, Yle Areena
Giambattista Marini

**Giambattista Marini** (myös **Marino**, 18. lokakuuta 1569 Napoli, Napolin kuningaskunta – 25. maaliskuuta 1625 Napoli) oli napolilainen runoilija. Hän kehitteli mahtipontisen runouden barokkityylin, jota kutsutaan marinismiksi. Marinin pääteoksena pidetään mytologista runoelmaa nimeltä *Adone* (1623).

## Elämä

Marini opiskeli aluksi vanhempiensa painostamana lakia, mutta kieltäytyi jatkamasta ammatissa. Hänen elämänsä vuoden 1590 jälkeen oli värikästä. Hän vaelteli Italian ja Ranskan hoveissa, oli jatkuvissa rahavaikeuksissa sekä ongelmissa lain kanssa. Hän sai sensuurista huolimatta kuitenkin julkaistua jatkuvasti runojaan, jotka saavuttivat suurta suosiota. Suurta osaa hänen teksteistään kierrätettiin ensin käsikirjoituksina ja julkaistiin vasta myöhemmin. Esimerkiksi hänen mytologinen sarjateoksensa *La sampogna* valmistui 1596, mutta julkaistiin vasta 1620.

Marini palveli erään napolilaisen prinssin sihteerinä, jonka jälkeen hänet pidätettiin moraalittomuudesta vuosina 1598 ja 1600. Hänet kuitenkin vapautettiin vaikutusvaltaisten ihailijoiden myötävaikutuksella. Hän muutti Roomaan ja nautti kardinaali Pietro Aldobrandinin suojelusta. Aldobrandini oli paavin sukulaispoika. Parivaljakko matkusteli ympäri Italian kaupunkeja. Marini yritti julkaista joitakin runojaan Parmassa, minkä inkvisitio kuitenkin esti. Hän sai julkaistuksi varhaisen *Le rime* -kokoelman 1602 sekä kaksiosaisen *La lira* -kokoelman 1608 ja 1614.

Giambattista marinoasui Torinossa 1608–1615, jossa hän oli Savoijin herttuan suojeluksessa. Hänen kilpailevasta runoilija-aikalaisestaan, Gaspare Murtolasta tehdyt satiiriset runot, jotka julkaistiin myöhemmin nimellä *La Murtoleide* (1619), aiheuttivat kuitenkin ongelmia. Murtola sai Marinin pidätetyksi kyseisestä ja muistakin "loukkauksista". Päästyään taas kerran vapaaksi vaikutusvaltaisten ystäviensä avustuksella Marini muutti Pariisiin 1615, jossa hän asui Maria de' Medicin ja Ludvig XIII:n suojeluksessa vuoteen 1623. Hän julkaisi Pariisissa myös pääteoksensa, eeppisen runoelman *Adone*, johon esipuheen kirjoitti Jean Chapelain, joka sai esipuheensa ansiosta mainetta ja kunniaa.. Runoelman on kerrottu edustavan sekä hänen tyylinsä parhainta että huonointa osaa.

Giambattista marinomuutti samana vuonna takaisin Napoliin, jossa vietti sensuurista huolimatta loppuelämänsä.

## Suomennettuja runoja
* Ihmiselo, suom. V. Arti, teoksessa: *[[Maailmankirjallisuuden kultainen kirja|Italian kirjallisuuden kultainen kirja]]*, toim. Tyyni Tuulio, Helsinki: WSOY 1945
* Maria de' Medici, suom. Tyyni Tuulio, teoksessa: *Italian kirjallisuuden kultainen kirja*
* Maa ja ilma hehkuvat, kipinoivat (Or che l'aria e la terra arde e fiameggia), suom. Aale Tynni, teoksessaa: *Tuhat laulujen vuotta: valikoima länsimaista lyriikkaa*, toim. Aale Tynni, WSOY 1957, 1974 , 2004 

## Lähteet
Hevonen (täsmennyssivu)

**Hevonen** voi viitata seuraaviin asioihin:

* hevonen, nisäkäslaji
** kesyhevonen, yleiskielessä myös *hevonen*, hevosen kesytetty alalaji
* hevonen, telinevoimistelun väline
* hevonen, kiinalaisen horoskoopin merkki
* hevonen, shakkipelin nappula, yleisemmin *ratsu*
* *[[Hevonen (elokuva)|Hevonen]]* (*Equus*), brittiläinen elokuva vuodelta 1977
Romanian presidentinvaali 2009

**Romanian presidentinvaalien 2009** ensimmäinen kierros pidettiin 22. marraskuuta ja toinen kierros 6. joulukuuta Romaniassa. Istuva presidentti Traian Băsescu valittiin vaalissa jatkokaudelle. Hän sai toisella kierroksella hieman reilut puolet äänistä, kun vastaehdokas Mircea Geoană jäi vajaaseen 50 prosenttiin. Presidentinvaalin ensimmäisen kierroksen yhteydessä järjestettiin myös kansanäänestys nykyisen kaksikamarisen parlamentin pienentämisestä yksikamariseksi, jossa olisi 300 kansanedustajaa. Yksikamarista parlamenttia kannatti yli 70 prosenttia äänestäjistä.

Vaalin toinen kierros oli todella tasainen. Ovensuukysely ennusti jo Geoanăn voittoa, ja kumpikin ehdokkaista ehti julistautua vaalin voittajaksi. Lopullisten tuloksien mukaan Băsescu sai äänistä 50,33 prosenttia ja Geoană 49,67 prosenttia.

## Lähteet
Screamworks: Love in Theory and Practice

**Screamworks: Love in Theory and Practice, Chapters 1–13** on HIMin seitsemäs albumi, joka julkaistiin Suomessa 10. helmikuuta, Isossa-Britanniassa sekä Ranskassa 8. helmikuuta, Yhdysvalloissa 9. helmikuuta, Japanissa 10. helmikuuta ja Saksassa sekä Alankomaissa 12. helmikuuta vuonna 2010. Albumi debytoi Suomen virallisen listan sijalla 2.

Albumi nauhoitettiin syksyn 2009 aikana Los Angelesissa, Kaliforniassa. Tuottajana toimi amerikkalainen Matt Squire, joka on tehnyt aiemmin yhteistyötä muun muassa Panic at the Disco ja Taking Back Sunday -yhtyeiden kanssa. Ensimmäinen single albumilta julkaistiin Heartkiller-kappaleesta, joka toimitettiin radioihin joulukuun 2009 alussa.

Suomessa albumi myi heti julkaisuviikollaan kultaa. Albumi ylsi brittien rock-albumien listan ykköspaikalle. Albumi on myynyt suomessa noin 15.000 kappaletta, mikä on tähän mennessä yhtyeen kaikkein huonoin myyntisuoritus albumiltaan Suomessa.

Albumi on kivunnut Yhdysvaltain hard rock -albumilistan ykköseksi. Kakkossijan albumi otti sarjoissa rock albums ja alternative albums. Albumi myi julkaisuviikollaan noin 20&nbsp;000 kappaletta.

Screamworks ylsi Billboardin Yhdysvaltain top 200 -listalla sijalle 25.

## Kappaleet
#
#
#
#
#
#
#
#
#
#
#
#
#

### iTunes & Nokia Music Store -versiot
#Heartkiller (Live at Helldone)
#Love, the Hardest Way (Live at Helldone)
#Scared to Death (Live at Helldone)

## Arvostelut
* Imperiumi.net: 10/10
* Metacritic: 61/100
* Allmusic: 
* Rock Sound: 
* Soundi: 
* V2.fi: 

## Lähteet
Veijareita ja pyhimyksiä (albumi)

**Veijareita ja pyhimyksiä** on Tommi Läntisen debyyttialbumi sooloartistina. Se julkaistiin vuonna 1994.

## Kappaleet
#
#
#
#
#
#
#
#
#
#
#
#

### Bonuskappaleet
#
#

## Muusikot
* Tommi Läntinen – laulu, kitara, taustalaulu
* Tommi Lindell – ohjelmointi, koskettimet
* Mirka Lindström – kitara
* Sami Kuoppamäki – rummut
* Masa Maijanen – basso
* Hombre Lampinen – kitara
* Hannu Korkeamäki – kitara
* Janne Murto – saksofoni, huilu

;Jouset
* Tuomas Lampela
* Vesa-Matti Leppänen
* Ilana Gothoni
* Lauri Heikkinen

;Taustalaulu
* Ressu Redford
* Jussu Pöyhönen
* Toni Nuotio
* Länä
* Tomi Ervi
* Ona Kamu

;Muut muusikot
* Pekka Witikka – lyömäsoittimet
* Pasi Ervi – saksofoni

## Aiheesta muualla
* Veijareita ja pyhimyksiä discogs.com -sivustolla
Sara Lindborg

**Sara Jacobsson**, s. **Lindborg**,  (s. 30. marraskuuta 1983) on ruotsalainen uransa päättänyt maastohiihtäjä.

Lindborg sijoittui Sapporon MM-kilpailuissa 2007 30 kilometrin perinteisen hiihtotavan yhteislähtökilpailussa 16:nneksi. Sotšin olympialaisissa 2014 hän oli 10 kilometrin perinteisen hiihtotavan kilpailussa niin ikään kuudestoista. Maailmancupin henkilökohtaisissa kilpailuissa hän oli parhaimmillaan yhdestoista Tour de Skin 2013–2014 kokonaiskilpailussa. Hän oli nopein kiertueen viidennen osakilpailun, 15&nbsp;kilometrin vapaan hiihtotavan takaa-ajokilpailun erillisajoissa. Hän kuului maailmancupin viestin voittaneeseen Ruotsin joukkueeseen Beitostølenissä marraskuussa 2009.

Lindborg lopetti uransa maastohiihtäjänä keväällä 2018.

## Lähteet
Veijareita ja pyhimyksiä

**Veijareita ja pyhimyksiä** (*The Persuaders!*) on ITC Entertainmentin 1970–1971 tuottama brittiläinen televisiosarja. Sen pääosissa näyttelevät Tony Curtis ja Roger Moore, ja heidän naisystäviään esittävät muun muassa Joan Collins, Susan George, Suzy Kendall ja Prunella Ransome. Sarjaa tehtiin 24 jaksoa.

Mooren ja Curtisin hahmot ovat eräänlaisia epäsankareita, makeaan elämään tottuneita playboy-tyyppejä, jotka vastoin tahtoaan joutuvat selvittelemään sotkuisia rikosjuttuja Ranskan Rivieralla. Curtisin hahmo on Brooklynin kaduilla kasvanut amerikkalainen öljymiljonääri Danny Wilde, Moore englantilainen lordi Brett Sinclair, Marnockin 15. jaarli.

## Tuotanto
Sarja oli eräänlainen spin-off tai jatko Roger Mooren tähdittämälle tv-sarjalle *[[Pyhimys (televisiosarja)|Pyhimys]]*, jonka jaksossa ”The Ex-King of Diamonds” varta vasten kokeiltiin Mooren kykyjä näytellä yhdessä yhdysvaltalaiskumppanin, silloin Stuart Damonin kanssa. Tähän uuteen sarjaan haluttiin kuitenkin näyttelijäksi suuri nimi, ja asiassa lähestyttiin Rock Hudsonia ja Glenn Fordia. Lopulta valituksi tuli Curtis, ja valintaan oltiin sarjan edetessä tyytyväisiä. Jostain syystä sarja ei kuitenkaan erityisemmin menestynyt sen päämarkkinaksi tarkoitetussa Yhdysvalloissa, vaan sikäläinen ABC-verkko perui jatkosopimuksen 24 tuotetun jakson jälkeen.

Väritelevisio oli tuolloin uutta Euroopassa, ja sarjan välimerelliset maisemat ja värikäs puvustus tekivät sen mahdollisuuksia osaltaan tunnetuiksi.

## Tunnusteema
Komediallisia aineksia sisältävä sarja muistetaan myös John Barryn säveltämästä yllättävän vakavasävyisestä, 3/4-tahtilajissa kulkevasta tunnusmusiikista, jonka sovituksessa käytettiin sähköistä cembaloa, pilliurkuja, pianoa, mandoliinia, kanteletta ja Moog-syntetisaattoria. Sävelmä äänitettiin entisen Beatles-tuottajan George Martinin omistamassa Air-studiossa Lontoossa.

## Sarja Suomessa
Syksyllä 1971 *Veijareita ja pyhimyksiä* oli *[[Katso]]*-lehden lukijaäänestyksessä Suomen neljänneksi suosituin televisio-ohjelma *[[Naapurilähiö]]n*, brittisarjan *[[Mennään bussilla]]* ja *[[Kivikasvot Show|Kivikasvojen]]* jälkeen. Ääniä se sai etenkin miehiltä ja nuorilta. Sarjan katsojaluvut ylsivät Suomessa puolentoista miljoonan tuntumaan.

Televisiosarjaan pohjautuva kirja *Veijareita ja pyhimyksiä vauhdissa*/The Persuaders! 1 ilmestyi 1972. Kirjan tekijänä on Frederick E. Smith.
Kirja sisältää kaksi tarinaa, "Pelin Avaus"/Overture ja "Lapsuuden ystävä"/Angie..Angie. Ne pohjautuvat Brian Clemensin ja Milt Gelmanin
televisiokäsikirjoituksiin. Yksi suomentajista oli Juice Leskinen.

Televisiosarjan jaksoja julkaistiin Suomessa myös VHS-videoina, kaksi jaksoa kullakin kasetilla, nimellä *Veijareita ja pyhimyksiä: Kilpajuoksu kuoleman kanssa & Sporting Chance* sekä *Veijareita ja pyhimyksiä: Velhoja ja veijareita*. Näiden lisäksi julkaistiin VHS:llä televisioelokuvat *Kovaa peliä Lontoossa* (*London Conspiracy*, 1976) ja *Tehtävä Monte Carlossa* (*Mission Monte Carlo*, 1976).

## Lähteet

 

## Aiheesta muualla
* Veijareita ja pyhimyksiä Internet Movie Databasessa
West Bromwich

**West Bromwich** on kaupunki Englannissa. Se sijaitsee Sandwellissa Länsi-Midlandsin metropolikreivikunnassa, noin kahdeksan kilometriä luoteeseen Birminghamista. Kaupunki kuuluu myös maan niin sanottuun Black Countryn teollisuusalueeseen.

West Bromwich on Sandwellin alueen suurin kaupunki. Sen asukasluku vuonna 2001 oli 136&nbsp;940. Kaupungin vaakunan latinankielinen lause "Labor omnia vincit" on suomeksi "Työ voittaa kaiken".

## Urheilu
Englannin valioliigaa pelaava jalkapallojoukkue West Bromwich Albion FC on kotoisin West Bromwichista.

## Merkittäviä westbromwichlaisia

* Francis Asbury (1745–1816), metodistipappi
* Denise Lewis, seitsenottelija
* Robert Plant, Led Zeppelin -yhtyeen laulaja.
* Stewart Donaldson, kirjailija, psykologi, evaluaatiotutkimustieteilijä
* Madeleine Carroll, näyttelijä
* Jana Bellin, shakin suurmestari
* Phil Lynott, Thin Lizzy -yhtyeen laulaja-basisti
* Ian Hill, Judas Priest -yhtyeen basisti
* K.K. Downing, Judas Priest -yhtyeen kitaristi
* Karl Shuker, eläintieteilijä, kirjailija
* Frank Skinner, koomikko
* Brian Walden, parlamentaarikko, journalisti ja tuottaja
* Matthew Marsden - näyttelijä
* Cindy Kent, The Settlers -yhtyeen entinen laulaja, nykyisin tuottaja
* Steve Webb, parlamentaarikko, liberaalidemokraatti
* John Byrne, sarjakuvataiteilija
* Lee Woodley, nyrkkeilijä
* Gary Bull, jalkapalloilija
* Anne Aston, TV-esiintyjä ja näyttelijä.
* Thomas Guinane, ensimmäisen maailmansodan sotasankari
* Mike Collins, sarjakuvataiteilija

## Lähteet

## Aiheesta muualla

* Sandwellin borough'n sivut
Kris Allen (albumi)

**Kris Allen** on yhdysvaltalaisen laulajan, Kris Allenin debyyttialbumi. Kris Allen voitti American Idolin 8. kauden vuonna 2009. Albumi julkaistiin ensimmäisenä Britanniassa 16. marraskuuta 2009 ja 17. marraskuuta 2009 Amerikassa. Kris Allen on osallistunut suurimpaan osaan laulujen sanoituksissa ja sanoittanut kokonaan itse kappaleen "Red Guitar". Allen esitti albumiltaan kolme laulua, "Written All Over My Face", "Can't Stay Away," ja "Before We Come Undone" Miami Dolphins-juhlissa, ennen kuin hän suuntasi New Orleans Saintsiin 25. lokakuuta 2009.

Albumi sijoittui Billboard 200 -listalla parhaimmillaan sijalle 11.

Ensimmäinen single "Live Like We're Dying" esitettiin radiossa ensimmäisen kerran 21. syyskuuta 2009. Single julkaistiin digitaalisesti iTunesissa 25. syyskuuta 2009. Musiikkivideo kappaleesta julkaistiin 6. marraskuuta 2009. Albumin toinen single, "The Truth", julkaistiin 11. toukokuuta 2010. Kolmas single, "Alright with Me", julkaistiin 13. lokakuuta 2010.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 
* Entertainment Weekly: B–

## Lähteet

## Aiheesta muualla
* Kris Allen discogs.com -sivustolla
Fläppitaulu

**Fläppitaulu**, myös **lehtiötaulu** tai **selailutaulu**, on valkotaulun tapainen toimistotarvike, joka yleensä seisoo kolmella jalalla tai rullajalustalla. Siihen on yläreunasta kiinnitetty paperilehtiö, jonka alla on teline tusseja varten. Fläppitauluja käytetään usein kokoustiloissa, kun halutaan kirjoittaa käsiteltävät asiat ylös kaikkien osallistujien nähtäville ja myöhemmin esimerkiksi muistiin.

Fläppitaululehtiössä on yleensä noin 50 sivua ja sitä on saatavana ruudutettua ja valkoista. Monissa selailutauluissa on lisäksi tussitauluista tuttu kirjoituspinta, jolloin lehtiötä ei tarvitse käyttää. Sekä taulupintaan, että lehtiöihin käytetään useimmiten tussitauluissa käytettäviä taulukyniä, lehtiöihin siitä syystä, ettei tussiväri imeydy näistä kynistä yleensä useaan paperiin, vaan jää ainoastaan päällimmäiseen.
Hailey Duke

**Hailey Duke** (s. 17. syyskuuta 1985 Sun Valley, Idaho) on yhdysvaltalainen alppihiihtäjä. Hän on erikoistunut pujotteluun ja suurpujotteluun.

Alppihiihdon maailmancupissa Duke kilpaili ensimmäisen kerran 25. marraskuuta 2007. Ensimmäiset maailmancupin pisteensä hän saavutti Aspenin pujottelussa marraskuussa 2008 oltuaan 21:s. Parhaimmillaan hän on sijoittunut maailmancupissa kahdeksanneksi Semmeringin pujottelussa 29. joulukuuta 2008.

Val d'Isèren MM-kilpailuissa 2009 Duke oli pujottelussa 41:s. Seuraavana vuonna hän sijoittui Vancouverin olympialaisten pujottelussa 30:nneksi.

## Lähteet

## Aiheesta muualla
*Virallinen sivusto